HR
15.5.2023.
Službeni list Europske unije
C 173/9
Zahtjev za prethodnu odluku koji je 5. veljače 2022.
uputio Sąd Rejonowy dla Warszawy-Woli w Warszawie (Poljska) – QI/Santander Bank Polska S.A. (Predmet C-76/22) (2023/C 173/11) Jezik postupka: poljski Sud koji je uputio zahtjev Sąd Rejonowy dla Warszawy-Woli w Warszawie
Stranke glavnog postupka Tužitelj: QI Tuženik: Santander Bank Polska S.A.
Prethodna pitanja 1.
Treba li članak 25. stavak 1.
Direktive 2014/17/EU (1) tumačiti kao i članak 16. stavak 1.
Direktive 2008/48/EZ (2), odnosno treba li tu odredbu tumačiti na način da pravo potrošača na sniženje ukupnog troška hipotekarnog kredita u slučaju prijevremene otplate hipotekarnog kredita uključuje sve troškove nametnute potrošaču, uključujući proviziju za odobrenje kredita? 2.
Treba li obvezu iz članka 25. stavka 1.
Direktive 2014/17/EU kojom se predviđa sniženje ukupnog troška hipotekarnog kredita u slučaju prijevremene otplate hipotekarnog kredita tumačiti na način da ukupni trošak hipotekarnog kredita treba sniziti razmjerno odnosu duljine razdoblja od dana prijevremene otplate kredita do dana prvotno ugovorene otplate kredita i duljine razdoblja od dana prvotno ugovorene isplate kredita do dana potpune otplate kredita, ili pak da sniženje ukupnog troška hipotekarnog kredita treba biti razmjerno gubitku očekivane dobiti vjerovnika, odnosno odnosu nepodmirenih kamata nakon prijevremene otplate kredita (koje se duguju za razdoblje od dana stvarne potpune otplate do dana prvotno ugovorene potpune otplate) i kamata koje se duguju za cijelo prvotno ugovoreno razdoblje trajanja ugovora o kreditu (od dana isplate kredita do dana ugovorene potpune otplate kredita)?
(1) (2)
Direktiva 2014/17/EU Europskog parlamenta i Vijeća od 4. veljače 2014. o ugovorima o potrošačkim kreditima koji se odnose na stambene nekretnine i o izmjeni direktiva 2008/48/EZ i 2013/36/EU i Uredbe (EU) br.
1093/2010 (SL 2014., L 60, str. 34. i ispravci SL 2015., L 56, str. 22. i SL 2015., L 246, str. 11.)
Direktiva 2008/48/EZ Europskog parlamenta i Vijeća od 23. travnja 2008. o ugovorima o potrošačkim kreditima i stavljanju izvan snage Direktive Vijeća 87/102/EEZ (SL 2008., L 133, str. 66.)
(SL, posebno izdanje na hrvatskom jeziku, poglavlje 15., svezak 13., str. 58. i ispravak SL 2014., L 283, str. 66.)
Žalba koju je 18. kolovoza 2022.
podnijela Asociación de Delineantes de Hacienda protiv rješenja Općeg suda (drugo vijeće) od 13. srpnja 2022. u predmetu T-280/22, Asociación de Delineantes de Hacienda/Španjolska (Predmet C-552/22 P) (2023/C 173/12) Jezik postupka: španjolski Stranke Žalitelj: Asociación de Delineantes de Hacienda (zastupnik: D.
Álvarez Cabrera, odvjetnik) Druga stranka u postupku: Kraljevina Španjolska Rješenjem od 17. ožujka 2023.
Sud (šesto vijeće) odbio je žalbu kao djelomično neosnovanu te je odlučio da će žalitelj snositi vlastite troškove.